

REPUBLIKA HRVATSKA

OSJEČKO-BARANJSKA ŽUPANIJA

GRAD BELIŠĆE

TAJNIŠTVO GRADA

KLASA: 013-02/25-01/02

URBROJ: 2158-3-7/1-25-1

Belišće, 7. siječnja 2025. godine

|  |  |
| --- | --- |
| **PREDMET:** | Poziv za sudjelovanje u savjetovanju s javnošću na nacrt –prijedlog Odluke o gradskim porezima, dostavlja se |

Na temelju odredbi članka 11. Zakona o pravu na pristup informacijama ("Narodne novine" broj 25/13, 85/15 i 69/22) Upravni odjel za financije i proračun objavljuje Savjetovanje s javnošću na nacrt - Prijedlog Odluke o gradskim porezima, a provoditi će ga radna skupina u sastavu:

1. Božica Lalić, univ.spec.oec. – pročelnica Upravnog odjela za financije i proračun
2. Sanja Takač, univ.spec.admin.publ. – tajnik Grada te
3. Domagoj Varžić, dipl.oec., pročelnik Ureda gradonačelnika.

Savjetovanje sa zainteresiranom javnošću provest će se u trajanju **od 7. siječnja do 6. veljače 2025. godine.**

1. **PRAVNA OSNOVA**
* Članak 20. Zakona o lokalnim porezima („Narodne novine“ broj 115/16, 101/17, 114/22 i 114/23)
* Članak 38. stavak 1. točka 21. Statuta Grada Belišća („Službeni glasnik grada Belišća“ broj 5/09, 3/13, 11/14, 7/15, 1/16, 3/16, 1/18, 1/20, 1/21, 13/22, 11/24, 12/24 – pročišćeni tekst)
1. **TEMELJNA PITANJA I OCJENA STANJA**

Pravni temelj za donošenje Odluke sadržan je u Zakonu o izmjenama i dopuni Zakona o lokalnim porezima („Narodne novine“ broj 152/24.) koji je donesen 13. prosinca 2024. godine sa stupanjem na snagu 1. siječnja 2025. godine. Ključna izmjena se odnosi na promjenu naziva poreza na kuće za odmor u porez na nekretnine, te posljedične prilagodbe tog poreznog oblika.

Sva predstavnička tijela dužna su Odlukom o lokalnim porezima za potrebe plaćanja poreza na nekretnine propisati visinu poreza na nekretnine i nadležno porezno tijelo za utvrđivanje i naplatu poreza. Važeću Odluku je potrebno uskladiti u razdoblju od 1. siječnja do 28. veljače 2025. godine i dostaviti Poreznoj upravi u roku od 8 dana od dana donošenja radi objave na Internet stranicama Porezne uprave. Odluku o gradskim porezima Grada Belišća potrebno je objaviti i u Narodnim novinama do 28. veljače 2025. godine i primijeniti će se od 1. ožujka 2025. godine.

1. **ZAKLJUČNO**

U vezi sa svime navedenim, pozivamo Vas da svoj doprinos javnom savjetovanju, u obliku prijedloga, komentara i primjedbi, dostavite putem obrasca, elektroničkom poštom: grad@belisce.hr na obrascu u privitku.

Prijedlozi, komentari i primjedbe moraju sadržavati adresu podnositelja i biti čitko i razumljivo napisani, uz jasno navođenje dijela Nacrta - Prijedloga Odluke na koje se odnose te biti dostavljeni u naprijed navedenom roku.

Po završetku savjetovanja svi prijedlozi pristigli u propisanom razdoblju, biti će pregledani i razmotreni te će se o istom sastaviti Izvješće koje će biti javno objavljeno na web stranici Grada Belišća www.belisce.hr.

Anonimni, uvredljivi ili irelevantni komentari neće se objaviti.

Na temelju pristiglih prijedloga sudionika savjetovanja formulirat će se konačni tekst Odluke o gradskim porezima, a koji prijedlog će razmatrati i usvajati Gradsko vijeće Grada Belišća kao nadležno predstavničko tijelo.

 Pročelnica:

 Božica Lalić, univ.spec.oec.